મુખ્ય ન્યાયમૂર્તિ (સીજેઆઈ) દિપક મિશ્રાના વડપણવાળી બેન્ચ સમક્ષ કેન્દ્ર સરકાર તરફથી ઉપસ્થિત એટર્ની જનરલ (એજી)કેકે વેણુગોપાલે જણાવ્યું હતું કે 7 ન્યાયાધીશોની બનેલી બંધારણીય બેન્ચે આ મામલાની તત્કાળ સુનાવણી કરવી જોઈએ, કારણ કે વિભિન્ન અદાલતી ફેંસલાઓથી ઉદ્ભવેલા ભ્રમના કારણે રેલવે અને સેવાઓમાંની લાખો નોકરીઓ અટકી પડી છે. બંધારણીય બેન્ચ સમક્ષ ઓલરેડી અનેક મામલા પડતર છે ત્યારે આ મામલાને ઓગસ્ટના પહેલા સપ્તાહમાં હાથ ધરી શકાશે એમ બેન્ચે જણાવ્યું હતું.